Posjet predsjednika Obame srednjem istoku 
Osim Izraela i Palestine, predsjednik Obama odlazi i na razgovore s jordanskim kraljem Abdullahom
Američki predsjednik Barack Obama danas odlazi u Izrael, što će biti prva stanica na njegovom četvorodnevnom putovanju po zemljama srednjeg istoka, tijekom koje će takodjer posjetiti Zapadnu Obalu i Jordan. Izraelski predsjednik Shimon Peres i premijer Benjamin Netanyahu će pozdraviti američkog predsjednika po njegovom dolasku na telavivski aerodrom Ben Gurion. Sva trojica će se potom obratiti novinarima. Potom slijede bilateralni razgovori , s početkom u rezidenciji predsjednika peresa u Jerusalemu, a potom s premijerom Netanyahu, nakon čega će uslijediti zajednička novinska konferencija. Gospodin Obama ne nosi nikakvu novu mirovnu inicijativu za izraelsko – palestinski sukob. Ovo je neke analitičare navelo da ustvrde da se radi o uglavnom ceremonijalnom posjetu. U četvrtak, u govoru koji će biti održan u jerusalemskom Medjunarodnom Centru za konferencije, za šta se vodila jakabitka za ulaznice, očekuje se da predsjednik ponovno izrazi jaku podršku za Izrael I njegovu bezbjednost. Ali, isto se tako očekuje da gospodin Obama izjavi da je sada ključno, u vrijeme velikih promjena u arapskom svijetu, da se prekine pauza u mirovnim naporima da se ostvari rješenje dvije države jedne do druge. Zvaničnici BIjele Kuće naglašuju da je ta poruka važna. Zvaničnik VIjeća za nacionalnu sigurnost, Ben Rhodes, govori: Razgovori u srijedu će se fokuisrati na zaustavljene mirovne napore, izraelske zabrinutosti vezane za gradjanski rat u Siriji, kao I na prijetnju koju za Izrael predstavlja iransku nuklearni program. Dan Serwer iz Odjela za napredne medjunarodne studije Univerziteta Johns Hopkins, kaže: U četvrtak gospodin Obama odlazi u Ramallu na Zapadnoj obali koja je pod palestinskom vlasti. Održaće razgovore sa palestinskim predsjednikom Mahmoudom Abbasom, prije nego se zajednički obrate novinarima, nakon čega predsjednik Obama posjećuje jedan omladinski centar. Neil Kritz iz američkog Instituta za mir kaže da će Obama svoju poruku Palestincima I Izraelcima fokusirati na to da je mir u interesu obiju strana: . U petak gospodin Obama posjećuje lokacije koje su izuzetno važne I od vjerskog značaja za Izraelce, dakle jevreje, muslimane I kršćane. On će položiti vijenac na grobove Yitzhaka Rabina, izraelskog premijera kojeg je ubio jevrejski fanatik 1995. , I Theodora Herzla, osnivača cionizma. Potom predsjednik Obama posjećuje Yad Vashem, memorial posvećen milionima žrtava Holocausta, nakon čega se vraća na Zapadnu Obalu gdje posjećuje Crkvu Kristova rodjenja u Betlehemu. Predsjednik zaključuje putovanje posjetom Jordanu gdje će, kako su saopćili iz Bijele Kuće, razgovarati o Siriji, izbjeglicama, I političkim I ekonomskim reformama sa kraljem Abdullahom.